
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1512 


9 Νοεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση είσπραξηςτου Ειδικού σήματος τελών κυκλο¬ 
φορίας των ιδιωτικής χρήσης αυτ/των οχημάτων και 

Μοτ/των έτους 2002 στην Τράπεζα Πειραιώς. 1 

Μεταβίβαση εξουσίας στον Πρόεδρο του Νομικού Συμ¬ 
βουλίου του Κράτους και στο νόμιμο αναπληρωτή του 
να υπογράφει, με «Εντολή Υπουργού», αποφάσεις, 
πράξεις, αναλήψεις υποχρεώσεων και έγγραφα, αρ¬ 
μοδιότητας του Νομικού Συμβουλίου του Κράτους.. 2 

Καθορισμός αποζημίωσης, μελών καιγραμματέωντης 
Ομάδας Διοίκησης Έργου για την οργάνωση και 
την υποστήριξη των εργασιών της Γραμματείας 
της Κεντρικής Επιτροπής Παρακολούθησης του 

Προγράμματος «ΠΟΛΙΤΕΙΑ». 3 

Αντικατάσταση διατάξεων της υπ’ αριθμ. 
ΣΤ/1831/1978 (Β' 72) απόφασης του Υπουργού Συ¬ 
γκοινωνιών «περί καθορισμού τρόπου και διαδικα¬ 
σίας χορηγήσεως των αδειών κυκλοφορίας των 
αυτοκινήτων οχημάτων και των υπ’ αυτών ρυμουλ- 

κούμενων», όπως ισχύει. 4 

Θέση σε εφαρμογή των κανονισμών ΘΑΡ ΟΡ33 του 

ϋΑΑ ως συμβουλευτικό υλικό. 5 

Μεταφορά τριών (3) κενών οργανικών θέσεων 
Ε.Ε.ΔΙ.Π. και εννέα (9) κενών οργανικών θέσεων 
Ε.Τ.Ε.Π. στις Ακαδημαϊκές Μονάδες του Πολυτε¬ 
χνείου Κρήτης. 6 


ΑΠΟΦΑΣΕΙ Σ 

Αριθ. 11100320/5920-05/0016 (1) 

Ανάθεση είσπραξης του Ειδικού σήματος τελών κυκλο¬ 
φορίας των ιδιωτικής χρήσης αυτ/των οχημάτων και 
Μοτ/των έτους 2002 στην Τράπεζα Πειραιώς. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του δευτέρου εδαφίου της παραγρά¬ 
φου 1 του άρθρου 2 του Ν.Δ. 356/1974 (Κ.Ε.Δ.Ε.), όπως 
αυτό προστέθηκε με το άρθρο 2 του Ν. 599/1977, σύμ¬ 
φωνα με τις οποίες μπορεί να ανατεθεί κατ’ εξαίρεση η εί¬ 
σπραξη δημοσίων εσόδων στις Τράπεζες ή σε άλλους ορ¬ 
γανισμούς κοινής ωφελείας ή πιστωτικούς οργανισμούς 
ή στα Ελληνικά Ταχυδρομεία ή σε άλλες δημόσιες αρχές 
και ότι με απόφαση του Υπουργού Οικονομικών καθορί¬ 


ζεται ο τρόπος και η διαδικασία της είσπραξης, καθώς και 
ο έλεγχος για την είσπραξη αυτών. 

β. Τις διατάξεις του άρθρου 11 του Ν. 2362/1995 «Περί 
Δημοσίου Λογιστικού» (ΦΕΚ247Α'). 

γ. Τις διατάξεις του άρθρου 36του Ν. 2093/1992, όπως 
ισχύει, των άρθρων 28 & 31 του Ν. 2873/00 (ΦΕΚ285Α') και 
του άρθρ.20 Ν. 2948/2001 (ΦΕΚ242 Α'). 

δ. Τις διατάξεις του Π.Δ. 16/1989 «Περί Κανονισμού Λει¬ 
τουργίας των ΔΟΥ και Τοπικών Γραφείων». 

ε. Την ανάγκη καθορισμού των Τραπεζών που θα διαθέ- 
σουντα ειδικά σήματα τελών κυκλοφορίας έτους 2002 και 
θα εισπράξουν για λογαριασμό του Δημοσίου τα αναλο- 
γούντα ποσά, προς άμεση εξυπηρέτηση του όγκου των 
συναλλασσομένων. 

στ. Τη διαπίστωση ότι απάτην εφαρμογή της παρούσας 
θα προκληθεί δαπάνη στον Κρατικό Προϋπολογισμό, η 
οποία προβλέπεται να ανέλθει μέχρι του ποσού των 
2.816.000 ευρώ ήτοι 3.200.000 σήματα επί 0,88 ευρώ ανά 
σήμα πλέον ΦΠΑ και θα βαρύνει τις πιστώσεις του Υπουρ¬ 
γείου Οικονομικών, αποφασίζουμε: 

1. Αναθέτουμε την είσπραξη των εσόδων από τη διάθε¬ 
ση του ειδικού σήματος τελών κυκλοφορίας Ι.Χ. αυτοκι¬ 
νήτων & Μοτ/των έτους 2002 και στην Τράπεζα Πειραιώς. 

Η ανάθεση αυτή αφορά ειδικά σήματα που η προμήθειά 
τους γίνεται εμπρόθεσμα. 

Εξαιρετικά, δε θα χορηγούνται ειδικά σήματα, εφόσον 
στα προεκτυπωμένα ειδοποιητήρια έχουν γίνει διορθώ¬ 
σεις για τα στοιχεία που αφορούν: 

- στον αριθμό κυκλοφορίας του οχήματος 

- στο ποσό των τελών κυκλοφορίας 

Επίσης, δεν θα χορηγούνται ειδικά σήματα όταν στα 
προεκτυπωμένα ειδοποιητήρια έχει εκτυπωθεί η ένδειξη 
«ΓΙΑ ΝΑ ΠΑΡΑΛΑΒΕΤΕ ΤΟ ΣΗΜΑ ΑΠΌ ΤΡΑΠΕΖΑ ΘΑ ΠΡΕ¬ 
ΠΕΙ ΝΑ ΣΥΜΠΛΗΡΩΣΕΤΕ ΤΟΝ ΑΦΜ» και δεν έχει συ¬ 
μπληρωθεί ο ΑΦΜ του κατόχου. 

2. Ο εφοδιασμός του Καταστήματος (Λ.Κηφισίας 26 & 
Παραδείσου 2 Μαρούσι) της παραπάνω τράπεζας με τα 
ειδικά σήματα προς διάθεση, θα γίνει από την Υπηρεσία 
Διαχείρισης Εντύπων και Αξιών του Δημοσίου (ΥΔΕΑΔ). 

Για επιπλέον ανεφοδιασμό σημάτων και εφόσον υπάρ¬ 
χουν ελλείψεις το κατάστημα της Τράπεζας θα επικοινω¬ 
νεί τηλεφωνικά με την ΥΔΕΑΔ (τηλ. 5140436,5152183) για 
τον άμεσο εφοδιασμό του. 

Για τα ελλείμματα ειδικών σημάτων που τυχόν θα πα¬ 
ρουσιαστούν κατά την παραλαβή τους, θα συντάσσεται 
αμέσως από το κατάστημα στο οποίο έγινε η διαπίστωση, 
πρακτικό εις διπλούν, το ένα εκ των οποίων θα αποστέλ- 
λεται στην ΥΔΕΑΔ την ίδια μέρα. Στο πρακτικό αυτό θα 

αναγράφεται ο αριθμός των σημάτων που λείπουν και οι 
αύξοντες αριθμοί αυτών. 

3. Η διάθεση των ειδικών σημάτων από την Τράπεζα 
στους κατόχους α) των επιβατικών Ι.Χ. αυτοκινήτων & 
Μοτ/κων θα γίνει στο χρονικό διάστημα από 1 Νοεμβρίου 
2001 μέχρι 14 Δεκεμβρίου 2001, β) των λοιπών Ι.Χ. οχημά¬ 
των στο χρονικό διάστημα 1-4-2002 έως 31-5-2002. Στη 
συνέχεια η διάθεσή τους θα γίνει από τις ΔΟΥ. Η αποδοχή 
τωνπληρωμών και η διάθεση των σημάτων θα γίνονται από 
κεντρικό σημείο της Τράπεζας (Διεύθυνση Ηλεκτρονικής 
Τραπεζικής, Λ.Κηφισίας 26 & Παραδείσου 2, Τ.Κ.151 25, 
Μαρούσι). Συγκεκριμένα, η πληρωμή θα γίνεται μέσω Ιη- 
ΙθγπθΙ (ννίηά3πΙ< ίηΙθΓΠθΙ, \Λ/νν\Λ/.ννίηά3ηΙ<.ς|ΐ') και μέσω του 
ΟβΙΙ ΟθπΙθΓτης Τράπεζας (0800 20000 ή 01-3288000). Η 
παράδοση των σημάτων θα γίνεται μέσω της εταιρείας 
οουπθΓ ΙηΐθΓ3ΐΐϊθ3, θυγατρικής της Τράπεζας Πειραιώς. 

4. Τα εισπραπόμενα από την Τράπεζα ποσά θα αποδί¬ 
δονται στο Δημόσιο το αργότερο μετά την παρέλευση πέ¬ 
ντε (5) εργασίμων ημερών. Η προθεσμία των 5 ημερών 
αρχίζει από την επόμενη ημερομηνία της είσπραξης. Η 
κατάθεση των εισπράξεων γίνεται το αργότερο την επό¬ 
μενη ημέρα της λήξεως του δνθημέρου. 

Η απόδοση των χρημάτων αυτών από το Κεντρικό κατά¬ 
στημα της Τράπεζας θα γίνεται στη ΔΟΥ Κατοίκων Εξωτε¬ 
ρικού με τραπεζική επιταγή σε διαταγή του Ελληνικού Δη¬ 
μοσίου που θα συνοδεύεται με κατάσταση σε τρία (3) αντί¬ 
γραφα στην οποία θα φαίνεται αναλυτικά, κατά ημερομηνία 
είσπραξης, ο αριθμός και η αξία των διατεθέντων σημάτων 
ανά κλιμάκιο τελών κυκλοφορίας και στο σύνολο. 

Η μία κατάσταση θα παραμένει στη ΔΟΥ και οι άλλες 
δύο θα θεωρούνται και θα παραδίδονται στην Τράπεζα εκ 
των οποίων η μία θα υποβάλλεται στην Δ5 για την πληρω¬ 
μή της αμοιβής. 

Το γενικό σύνολο της κατάστασης πρέπει να συμφωνεί 
με το ποσό της επιταγής. 

Η ανωτέρω ΔΟΥ, με την παραλαβή της επιταγής θα εκ¬ 
δίδει ισόποσο αποδεικτικό είσπραξης τύπου «Α» στο όνο¬ 
μα της Τράπεζας που καταθέτει, για την εισαγωγή των 
εσόδων αυτών, στον Κρατικό Προϋπολογισμό [ΚΑΕ 1363 
για όλα τα σήματα πλην αυτών που αφορούν απαλλασ¬ 
σόμενα οχήματα, με αιτιολογία «τέλη κυκλοφορίας κάθε 
είδους οχημάτων που καταβάλλονται με τη χορήγηση ει¬ 
δικού σήματος» και ΚΑΕ 2415 για τα σήματα των απαλ- 
λασσομένων οχημάτων με αιτιολογία «έσοδο από τη χο¬ 
ρήγηση ειδικού σήματος τελών κυκλοφορίας και κάρτας 
ελέγχου καυσαερίων (Ν. 2052/92 άρθρο 3 παρ. 4)]. 

Η Τ ράπεζα που θα καθυστερήσει να αποδώσει στο Δημό¬ 
σιο τα χρηματικά ποσά που έχει εισπράξει από τα ειδικά σή¬ 
ματα τελών κυκλοφορίας πέραν του ανωτέρω οριζομένου 
χρόνου των πέντε (5) ημερών, καταλογίζεται με τον οφειλό- 
μενοτόκο υπερημερίας με καταλογιστική πράξη του αρμο¬ 
δίου επιθεωρητή, ο οποίος θα ερευνήσει την υπόθεση. 

Η πληροφόρηση τέτοιων καθυστερήσεων στη Γενική 
Διεύθυνση Επιθεώρησης για ορισμό Επιθεωρητή θα γίνε¬ 
ται απάτη Διεύθυνση Είσπραξης Δημοσίων Εσόδων (Δ16) 
με βάση τα στοιχεία που θέτουν στη διάθεσή της η Δ.Ο.Υ. 
Κατοίκων Εξωτερικού και το ΚΕ.Π.Υ.Ο. 

Επιπλέον στις τράπεζες που θα διαθέσουν το ειδικό σή¬ 
μα τελών κυκλοφορίας έτους 2002 θα καταβληθεί αμοιβή 
που ορίζεται σε 0,88 ευρώ ανά διατιθέμενο σήμα. 

Η αμοιβή της τράπεζας θα καταβληθεί μέσα σε ένα (1) 
μήνα από τη λήξη του χρόνου της διάθεσης κάθε κατηγο¬ 
ρίας αυτοκινήτων οχημάτωντηρουμένων ως προς την έκ¬ 
δοση των τιμολογίων των διατάξεων της παρ. 15 του άρ- 
Θρσυ12τσυ Π.Δ. 186/92 με έκδοση χρηματικών ενταλμά¬ 
των πληρωμής ανά κεντρικό Κατάστημα Τράπεζας. 

Γ ια το λόγο αυτό η Τ ράπεζα πρέπει να υποβάλει στη Δι¬ 


εύθυνση Οικονομικού (Δ5) του Υπουργείου Οικονομικών, 
την ανωτέρω αναλυτική κατάσταση διάθεσης θεωρημένη 
από τη ΔΟΥ Κατοίκων Εξωτερικού από την οποία να προ¬ 
κύπτει ο ακριβής αριθμός των διατεθέντων σημάτων μαζί 
με το τιμολόγιο που προβλέπεται από τον ΚΒΣ. 

Η δαπάνη βαρύνει τον Κρατικό Προϋπολογισμό ΚΑΕ 
0874 Ειδ. Φορέα 23-110. 

5. Εντός δέκα (10) ημερών από τη λήξη του χρόνου διά- 
θεσηςτωνειδικών σημάτωντελών κυκλοφορίας Ι.Χ. αυτοκι¬ 
νήτων οχημάτων από την Τράπεζα τα αδιάθετα σήματα θα 
παραδοθούν στη ΔΟΥ, στην οποία ανήκει χωρικά το κατά¬ 
στημα που παραδίδει, με πρωτόκολλα παράδοσης - παρα¬ 
λαβής, αντίγραφα των οποίων θα στέλνονται στη ΥΔΕΑΔ. 

Γιατην εξέταση τυχόν διαφορών που θα ανακύψουν κα¬ 
τά την παράδοση των σημάτων, θα οριστεί ύστερα από 
πρόταση της ΥΔΕΑΔ από τη Γ ενική Διεύθυνση Επιθεώρη¬ 
σης αρμόδιος Επιθεωρητής. 

Στην περίπτωση που από τον ως άνω έλεγχο προκύψει 
ευθύνη της Τράπεζας για παράδοση λιγότερων σημάτων, 
αυτή υποχρεούται στην καταβολή της αξίας των μη παρα- 
δοθέντων σημάτων, που υπολογίζεται με βάση το ποσό 
των εβδομήντατριών ευρώ &τριάντα επτά λεπτών (73,37). 

6. Η Τράπεζα αναλαμβάνει: 

α) Να δημιουργεί κάθε δεύτερη Δευτέρα μαγνητικό αρ¬ 
χείο σε δισκέτα που θα περιέχει για κάθε κατάστημα, το 
πλήθος των σημάτων, που διέθεσε τις δύο προηγούμενες 
εβδομάδες, η οποία θα παραλαμβάνεται από υπηρεσία 
διακίνησης στις 9 π.μ. Η δισκέτα θα συνοδεύεται από κα¬ 
τάσταση με το περιεχόμενο αυτής και το γενικό σύνολο. 

β) Να καταχωρεί στα μαγνητικάτης αρχεία, κατά τη στιγ¬ 
μή διάθεσης του ειδικού σήματος, τα αναλυτικά στοιχεία 
πληρωμής και να στείλει την επόμενη εργάσιμη ημέρα με¬ 
τά την 14η Δεκεμβρίου 2001 (τελευταία ημέρα διάθεσης 
Ειδ.σήματος Τ.Κ.επιβατικών Ι.Χ. & Μοτ/τών) ως και την 
επομένη εργάσιμη ημέρα μετά την 31-5-2002 (τελευταία 
εργάσιμη ημέρα διάθεσης του σήματος των λοιπών Ι.Χ. 
οχημάτων) στο ΚΕΠΥΟ, μαγνητική ταινία που θα περιέχει 
τις αναλυτικές εγγραφές των αντιστοίχων δύο περιόδων. 

Οι ταινίες θα συνοδεύονται από κατάσταση με τα πε¬ 
ριεχόμενα αυτών. 

γ) Σε όσες περιπτώσεις απαιτηθεί περαιτέρω έλεγχος, 
η Τράπεζα πρέπει να διαβιβάζει στο ΚΕΠΥΟ τα σχετικά 
αποδεικτικά στοιχεία πληρωμής σε διάστημα 15 ημερών 
από την ημερομηνία που θα ζητηθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2001 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. 361 (2) 

Μεταβίβαση εξουσίας στον Πρόεδρο του Νομικού Συμ¬ 
βουλίου του Κράτους και στο νόμιμο αναπληρωτή του 
να υπογράφει, με «Εντολή Υπουργού», αποφάσεις, 
πράξεις, αναλήψεις υποχρεώσεων και έγγραφα, αρ¬ 
μοδιότητας του Νομικού Συμβουλίου του Κράτους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτου άρθρου 39του Ν. 1884/1990 «Διαρ¬ 
ρυθμίσεις στην έμμεση φορολογία και άλλες διατάξεις» 
(ΦΕΚΑ'81). 

2. Το άρθρο 29 παρ. ΙτουΝ. 1558/1985 «Κυβέρνηση και 
τα Κυβερνητικά Όργανα» (ΦΕΚΑ' 137). 

3. Τις διατάξειςτου Π.Δ. 282/1996 «Οργανισμόςτου Νο¬ 
μικού Συμβουλίου του Κράτους» (ΦΕΚΑΊ99). 

4. Την ανάγκη διασφάλισης της εύρυθμης και αποδοτι- 

κής λειτουργίας του Νομικού Συμβουλίου του Κράτους 
και της ταχείας διεκπεραίωσης των υποθέσεων που ανα¬ 
τίθενται σ’ αυτό με πράξεις του Προέδρου αυτού και του 
νομίμου αναπληρωτή του. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Μεταβιβάζουμε στον Πρόεδρο του Νομικού Συμβουλί¬ 
ου του Κράτους, Ευστράτιο Βολάνη και στο νόμιμο ανα¬ 
πληρωτή του την εξουσία να υπογράφει με εντολή μας και 
με τη διατύπωση «Εντολή Υπουργού». 

1. Πράξεις χορηγήσεως επιδόματος χρόνου υπηρεσίας 
και επιδόματος σπουδών στο Κύριο και Διοικητικό Προ¬ 
σωπικό του Νομικού Συμβουλίου του Κράτους. 

2. Αποφάσεις αναλήψεως υποχρεώσεων και εγκρίσεως 
πόσης φύσεως δαπανών, μέχρι ποσού ογδόντα εκατομ¬ 
μυρίων (80.000.000) σε βάρος των αναγεγραμμένων πι¬ 
στώσεων στον προϋπολογισμό εξόδων του Νομικού Συμ¬ 
βουλίου του Κράτους, μεταβίβασης τέτοιων πιστώσεων 
με επιτροπικά εντάλματα στις περιφερειακές υπηρεσια¬ 
κές μονάδες και εγκρίσεως πρακτικών διενεργουμένων 
δημοσίων διαγωνισμών (μειοδοτικών ή πλειοδοτικών) ως 
και υπογραφής των σχετικών συμβάσεων. 

3. Έγγραφα προς την Υπηρεσία Εντελλομένων Εξόδων 
του Υπουργείου Οικονομικών, με τα οποία ζητείται η βε¬ 
βαίωση υπάρξεως πιστώσεως για διορισμούς, μονιμοποι¬ 
ήσεις, προαγωγές, μετατάξεις και εντάξεις του Προσωπι¬ 
κού του Νομικού Συμβουλίου του Κράτους. 

4. Έγγραφα προς το Εθνικό Τυπογραφείο και τη σχετι¬ 
κή Εντολή για εκτύπωση πάσης φύσεως υπηρεσιακών 
εντύπων του Νομικού Συμβουλίου του Κράτους. 

Από της δημοσιεύσεως της παρούσης αποφάσεως 
στην Εφημερίδα της Κυβερνήσεως καταργούνται οι σχε¬ 
τικές προηγούμενες αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2001 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. 2/64248/0022 (3) 

Καθορισμός αποζημίωσης, μελών και γραμματέων της 
Ομάδας Διοίκησης Έργου για την οργάνωση και την 
υποστήριξη των εργασιών της Γραμματείας της Κε¬ 
ντρικής Επιτροπής Παρακολούθησης του Προγράμ¬ 
ματος «ΠΟΛΙΤΕΙΑ» 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 18 παρ. 18 του Ν.2503/1997 (ΦΕΚ 
107/Α/30.5.1997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις». 

β) του άρθρου 40 του Ν.849/1978 (ΦΕΚ 232/Α/1978). 

γ) του άρθρου 22 παρ.3 του Ν.2362/1995 (ΦΕΚ 
247/Α/27.11.1995) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

δ) του άρθρου 27 του Ν.2081/1992 (ΦΕΚ 154/Α/1992), 
με το οποίο προστέθηκε άρθρο 29Α στο Ν. 1558/1985, 
όπως τελικά αντικαταστάθηκε με το άρθρο 1 του 
Ν.2469/1997 (ΦΕΚ38/Α/14.3.1997) «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις». 

ε) του Π .Δ.373/1995 (ΦΕΚ 201/Α/14.9.1995) «Συγχώνευ¬ 


ση των Υπουργείων Προεδρίας της Κυβέρνησης και Εσω¬ 
τερικών στο Υπουργείο Εσωτερικών, Δημόσιας Διοίκη¬ 
σης και Αποκέντρωσης και καθορισμός των αρμοδιοτή¬ 
των του». 

στ) του Π.Δ.400/1995 (ΦΕΚ 226/Α/1.11.1995) «Σύσταση 
Γενικής Γραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της». 

η) Τις διατάξεις του Ν. 2880/2001. 

2. Την υπ’ αριθ. ΔΙΔΙΜ/Φ5/21233/8.10.2001 «Συγκρότη¬ 
ση Ομάδας Διοίκησης Έργου για την οργάνωση της 
Γ ραμματείας της Κεντρικής Επιτροπής Παρακολούθη¬ 
σης του Προγράμματος “ΠΟΛΙΤΕΙΑ” και την υποστήριξη 
των εργασιών της». 

3. Την υπ’ αρ. ΔΙΔΚ/Φ. 38/12374/6.6.2001 απόφαση «Συ¬ 
γκρότηση και ορισμός μελών Επιτροπής στο ΥΠ. 
ΕΣ.Δ.Δ.Α, για την κατάρτιση του Κανονισμού Εφαρμογής 
του Προγράμματος ΠΟΛΙΤΕΙΑ». 

4. Την αριθμ.2/80345/0004/8.11.99 κοινή Υπουργική 
απόφαση (ΦΕΚ 2040/Β/19.11.99) «Μεταβίβαση εξουσίας 
υπογραφής σύμφωνα με το άρθρο 7 παρ.1 του Ν. 
1943/91». 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού ύψους τριάντα έξι εκατομμυρίων εννιακο- 
σίων εξήντα χιλιάδων (36.960.000) δραχμών για τα οικο¬ 
νομικά έτη 2001-2004, που θα καλυφθεί από τις πιστώσεις 
που εγγράφονται κατ’ έτος στον Τακτικό Προϋπολογισμό 
του ΥΠ.ΕΣ.Δ.Δ.Α. στον ειδικό ΚΑΕ5149, αποκλειστικά για 
την υλοποίηση του Προγράμματος «ΠΟΛΙΤΕΙΑ», αποφα¬ 
σίζουμε: 

1. Καθορίζουμε, κατ’ εφαρμογή των διατάξεων του άρ¬ 
θρου 18 παρ. 18 του Ν. 2503/1997 και κατά παρέκκλιση 
των διατάξεων του Ν. 2470/1997, αποζημίωση, κατά μή¬ 
να, για τα μέλη και τη Γραμματείατης Ομάδας Διοίκησης 
Έργου για την οργάνωση της Γ ραμματείας της Κεντρικής 
Επιτροπής Παρακολούθησης του Προγράμματος «ΠΟΛΙ¬ 
ΤΕΙΑ» και την υποστήριξη των εργασιών της, ως ακολού¬ 
θως: 

Μέλος: 120.000 δραχμές 

Γραμματέας: 90.000 δραχμές 

2. Η ανωτέρω αποζημίωση καταβάλλεται στους δικαι¬ 
ούχους εις ολόκληρον, υπό την προϋπόθεση ότι μετείχαν 
σε τουλάχιστον δύο (2) συνεδριάσεις το μήνα. Σε περί¬ 
πτωση που μετείχαν σε λιγότερες από δύο συνεδριάσεις, 
η αποζημίωση μειώνεται αναλογικά σε σχέση με το σύνο¬ 
λο των πραγματοποιούμενων μηνιαίων συνεδριάσεων. Η 
αποζημίωση ισχύει και για τα μέλη της Επιτροπής στο ΥΠ. 
ΕΣ.Δ.Δ.Α, που συγκροτήθηκε για την κατάρτιση του Κα¬ 
νονισμού Εφαρμογής του Προγράμματος «ΠΟΛΙΤΕΙΑ» με 
αριθ.ΔΙΔΚ/Φ.38/12374/6.6.2001. 

3. Η ισχύς της παρούσας απόφασης ως προς την απο¬ 
ζημίωση των μελών και των γραμματέων της ΟΔΕ αρχίζει 
από την έναρξη των συνεδριάσεων της Ομάδας Διοίκη¬ 
σης Έργου και λήγει με τη λήξη του Προγράμματος «ΠΟ¬ 
ΛΙΤΕΙΑ» και ως προς την αποζημίωση των μελών της Επι¬ 
τροπής στο ΥΠ.ΕΣ.Δ.Δ.Α. για την κατάρτιση του Κανονι¬ 
σμού Εφαρμογής του Προγράμματος «ΠΟΛΙΤΕΙΑ» 
αρχίζει από την έναρξη των συνεδριάσεων της Επιτροπής 
και λήγει με την ολοκλήρωση του έργου της. 

Η απόφαση αυτή να δημοσιευθεί στην Εφημερίδα της 
Κυβεβνήσεως. 

Αθήνα, 5 Νοεμβρίου 2001 
ΟΙ Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομικών Υπουργείου Εσωτερικών 

ΙΩΑΝΝΗΣ ΚΟΥΣΟΥΛΑΚΟΣ ΠΑΝΑΓΙΩΤΗΣ ΒΑΣΙΛΕΙΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α-ΟΙΚ. 64079/5984 (4) 

Αντικατάσταση διατάξεων της υπ’ αριθμ. ΣΤ/1831/1978 
(Β' 72) απόφασης του Υπουργού Συγκοινωνιών «περί 
καθορισμού τρόπου και διαδικασίας χορηγήσεως των 
αδειών κυκλοφορίας των αυτοκινήτων οχημάτων και 
των υπ’ αυτών ρυμουλκούμενων», όπως ισχύει. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Της παραγράφου 2 του άρθρου 88 του Κώδικα Οδικής 
Κυκλοφορίας, που κυρώθηκε με το Ν. 2696/1999 (Α’ 57). 

2. Της υπ’ αριθμ. ΣΤ/1831/1978 (Β’ 72) απόφασης του 
Υπουργού Συγκοινωνιών «περί καθορισμού τρόπου και 
διαδικασίας χορηγήσεως των αδειών κυκλοφορίας των 
αυτοκινήτων οχημάτων και των υπ’ αυτών ρυμουλκούμε¬ 
νων», όπως ισχύει. 

3. Του άρθου 29Ατου Ν. 1558/1985 (Α’ 137), όπως αυτό 
προστέθηκε με το άρθρο 27 του Ν. 2081/1992 (Α’ 154) και 
αντικαταστάθηκε με τη παράγραφο 2° του άρθρου 1 του 
Ν. 2469/1997 (Α’ 138). 

4. Την ανάγκη καθορισμού των όρων και προϋποθέσε¬ 
ων κυκλοφορίας των παλαιών μηχανοκίνητων οχημάτων 
(αντίκες), για τις εκδηλώσεις που διοργανώνονται ή για 
την επισκευή και συντήρηση αυτώΝ. 

5. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Αντικαθίστανται τα δύο τελευταία εδάφια της παρα¬ 
γράφου ε της υπ’ αριθμ. ΣΤ/1831/1978 (Β’ 72) απόφασης 
του Υπουργού Συγκοινωνιών, όπως αυτή ισχύει και υπό 
τον τίτλο εξαιρέσεις, ως εξής: 

«Παλαιά μηχανοκίνητα οχήματα (αντίκες), όπως αυτά 
καθορίζονται από το νομικό πρόσωπο που εκπροσωπεί 
επίσημα στην Ελλάδα τη Διεθνή Ομοσπονδία Αυτοκινή¬ 
του (Δ.Ο.Α. - ΕΙΑ), τη Διεθνή Ομοσπονδία Μοτοσικλέτας 
(ΔΟΜ - ΡΙΜ), ή την Διεθνή Ομοσπονδία Παλαιού Αυτοκι¬ 
νήτου (ΔΟΠΑ-ΕΐνΑ) βάσει των διεθνών κανονισμώντους, 
δύνανται να κυκλοφορούν κατά τις εκδηλώσεις τις οργα- 
νούμενες ή εγκεκριμένες υπάτων ανωτέρω εξουσιοδοτη¬ 
μένων νομικών προσώπων, καθώς και κατά τις αναγκαίες 
προς επισκευή και συντήρηση αυτών δοκιμές, βάσει πι¬ 
στοποιητικού καταχωρήσεως, που θα εκδίδεται από τα 
προαναφερόμενα νομικά πρόσωπα. 

Τα ανωτέρω μηχανοκίνητα οχήματα οφείλουν να φέ¬ 
ρουν κατά τις ανωτέρω εξόδους των, τις χαρακτηριστικές 
αριθμημένες πινακίδες που εκδίδονται από τα παραπάνω 
εξουσιοδοτημένα νομικά πρόσωπα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 2001 

Ο ΥΠΟΥΡΓΟΣ 

ΧΡ.ΒΕΡΕΛΗΣ 
-Φ- 

Αριθ. Δ2/Α-Γ/46045/17006 (5) 

Θέση σε εφαρμογή των κανονισμών ΘΑΒ ΟΡ33 του ύΑΑ 
ως συμβουλευτικό υλικό. 

Ο ΔΙΟΙΚΗΤΗΣ Υ.Π.Α. 

Έχοντας υπόψη: 

1. Τις διατάξεις 

α) Το άρθρο 191α του Ν.1815/88 (ΦΕΚ250Α) «Κύρωση 
του κώδικα Αεροπορικού Δικαίου», όπως τούτο προστέ¬ 
θηκε με την παρ.1 του άρθρου 11 του Ν.2898/01 (ΦΕΚ 
71Α) «σύσταση και λειτουργία Συμβουλίου Αστικών Συ¬ 
γκοινωνιών Θεσσαλονίκης κ.λ.π.» 

β) Το άρθρο 24 του Ν.Δ. 714/70 (ΦΕΚ 238Α) «περί συ- 
στάσεως ΔΕΜ κ.λ.π.» όπως ισχύει 


γ) Τη Σύμβαση του Σικάγου «περί Διεθνούς Πολιτικής 
Αεροπορίας» που κυρώθηκε με το ν.211/47 (ΦΕΚ35Α) 

δ) Το Β,Δ.313/66 (ΦΕΚ87Α) «περίτεχνικής εκμετάλλευ¬ 
σης ελικοπτέρων» 

ε) Το Π.Δ. 222/01 (ΦΕΚ 172 Α) «περί κανονισμού πτητι¬ 
κής λειτουργίας Δημοσίων Μεταφορών - Αεροπλάνα». 

2. Τον πρόσφατα τεθέντα σε ισχύ, από τον Σύνδεσμο Αε¬ 
ροπορικών Αρχών (ύΑΑ), «Κανονισμό πτητικής λειτουργίας 
Δημοσίων Αερομεταφορών-Ελικόπτερα» (ΘΑΒ-ΟΡ3 Ρεά 3). 

3. Τις ανάγκεςτης Υπηρεσίας γιατηνπιστοποίηση των εται¬ 
ρειών που αιτούνται άδεια αερομεταφορέα για ελικόπτερα. 

4. Τις διαπιστωμένες ανάγκεςτου Ελληνικού Αεροπορικού 
περιβάλλοντος, όσον αφορά την πτητική λειτουργία ελικο¬ 
πτέρων, για μείζονα εγγύηση της ασφαλείας των πτήσεων. 

5. Το γεγονός ότι από τη δημοσίευση της απόφασης αυ¬ 
τής δεν προκαλείται δαπάνη σε βάρος του Κρατικού προ¬ 
ϋπολογισμού, αποφασίζουμε: 

1. Μέχρις ολοκληρώσεως των ήδη δρομολογημένων 
διαδικασιών μεταφράσεως και ενσωμάτωσης στην εθνική 
μας νομοθεσία του κανονισμού ϋΑΒ ΟΡ3-3 του ϋΑΑ «κα¬ 
νονισμός πτητικής λειτουργίας δημοσίων μεταφορών - 
ελικόπτερα» το αγγλικό κείμενο αυτού θα χρησιμοποιεί¬ 
ται από την Υπηρεσία μας και από τους Ελληνες Αερομε¬ 
ταφορείς ελικοπτέρων ως συμβουλευτικό υλικό (Θυίό- 
αποθ πιείθπαΐ) για την κάλυψη των αναγκών πιστοποιήσε- 
ως και εν γένει πτητικής λειτουργίας ελικοπτέρων, που 
δεν καλύπτονται από την υφιστάμενη εν ισχύει Νομοθε¬ 
σία και δη από το Β.Δ. 313/66 

2. Η απόφαση αυτή να δημοσιευτεί στην εφημερίδα της 
Κυβερνήσεως. 

Ελληνικό, 1 Νοεμβρίου 2001 
Ο Διοικητής 

ΑΘΑΝΑΣΙΟΣ ΤΖΟΓΑΝΗΣ 

-Φ- 

Αριθ. 642 (6) 

Μεταφορά τριών (3) κενών οργανικών θέσεων Ε.Ε.ΔΙ.Π. 
και εννέα (9) κενών οργανικών θέσεων Ε.Τ.Ε.Π. στις 
Ακαδημαϊκές Μονάδες του Πολυτεχνείου Κρήτης. 

Ο ΠΡΥΤΑΝΗΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 

Έχοντας υπόψη: 

1. Τις διατάξεις της παρ. 5α του άρθρου 14 του Ν. 
2817/14.3.2000 (ΦΕΚ 78/14.3.200 τ.Α') 

2. Την απόφαση της Συγκλήτου (συνεδρία 118/9.10.2001) 

3. Το γεγονός ότι υπάρχουν διαθέσιμες κενές οργανικές 
θέσεις Ε.Ε.ΔΙ.Π. και Ε.Τ.Ε.Π. στο Πολυτεχνείο Κρήτης. 

4. Το γεγονός ότι από την απόφαση αυτή δεν προκαλεί- 
ται δαπάνη εις βάρος του κρατικού προϋπολογισμού, ού¬ 
τε εις βάρος του προϋπολογισμού του Πολυτεχνείου 
Κρήτης, αποφασίζουμε: 

α) Μεταφέρουμε δύο (2) κενές οργανικές θέσεις Ειδι¬ 
κού και Εργαστηριακού Διδακτικού Προσωπικού 
(Ε.Ε.ΔΙ.Π.) του Πολυτεχνείου Κρήτης ως εξής: 

1. Μία (1) θέση στο Τμήμα Μηχανικών Περιβάλλοντος 

2. Μία (1) θέση στο Τμήμα Γενικό 

β) Μεταφέρουμε οκτώ (8) κενές οργανικές θέσεις Ειδι¬ 
κού Τεχνικού Εργαστηριακού Προσωπικού (Ε.Τ.Ε.Π.) του 
Πολυτεχνείου Κρήτης ως εξής: 

1. Μία (1) θέση στο Τμήμα Μηχανικών Παραγωγής και 
Διοίκησης 

2. Δύο (2) θέσεις στο Τμήμα Μηχανικών Ορυκτών Πόρων 

3. Δύο (2) θέσεις στο Τμήμα Ηλεκτρονικών Μηχανικών 
και Μηχανικών Υπολογιστών 

4. Τ ρεις (3) θέσεις στο Τ μήμα Μηχανικών Περιβάλλοντος. 

Χανιά, 23 Οκτωβρίου 2001 
Ο Πρύτανης 
ΓΙΑΝΝΗΣ Α. ΦΙΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




